Den grønne mil

Den grønne mil er en amerikansk dramafilm fra 1999. Filmen er regissert av Frank Darabont, som også regisserte Frihetens regn (1994). Hovedrollen som Paul Edgecomb spilles av Tom Hanks.

Filmen er basert på en roman med samme tittel av forfatteren Stephen King.

 Handling 

I 60 år har Paul Edgecomb slitt med søvnløshet og dårlig samvittighet. En hendelse fra hans tid som fangevokter på 1930-tallet har festet seg i sinnet for alltid. Paul var på avdelingen for dødsdømte i det beryktede Cold Mountain i depresjonstiden. Her ventet fangene på å gå sin siste vandring, «den grønne mil», over det grønne linoleumsgulvet mot den elektriske stol.

Paul og hans kolleger hadde sett det meste, men var ikke forberedt på John Coffey. En dag ruver giganten i døråpningen, dømt for å ha drept og voldtatt to ni år gamle søstre. Personligheten hans bryter tvert med utseendet. Bak musklene befinner det seg en enkel, mørkredd mann med et godt hjerte.

Snart kommer det for en dag at Coffey har unike evner. Paul er den første som får nyte godt av dem. Den sindige fangevokteren utvikler et vennskap med den milde kjempen, og lar kollegene få ta del i hemmeligheten om ham. Paul begynner for alvor å lure på om Coffey kan være uskyldig.

Men tiden er knapp. Coffey skal snart gå «den grønne mil».

 Rolleliste 
 Skuespiller  Rolle Eve Brent  Elaine Connelly Brent Briscoe  Bill Dodge Patricia Clarkson  Melinda Moores James Cromwell  Warden Hal Moores Jeffrey DeMunn  Harry Terwilliger Michael Clarke Duncan  John Coffey Graham Greene  Arlen Bitterbuck Dabbs Greer  Old Paul Edgecomb Tom Hanks  Paul Edgecomb Bonnie Hunt  Jan Edgecomb Doug Hutchison  Percy Wetmore Michael Jeter  Eduard Delacroix David Morse  Brutus "Brutal" Howell Barry Pepper  Dean Stanton Sam Rockwell  'Wild Bill' Wharton William Sadler  Klaus Detterick Gary Sinise  Burt Hammersmith Harry Dean Stanton  Toot-Toot Bill McKinney  Jack Van Hay 

 Annet 
Filmen ble nominert til en rekke priser, blant annet til Oscar-utdelingen i 1999. Den vant også enkelte priser, som BMIs Film & TV Award, og prisen for beste skuespiller under Bram Stoker Awards, begge i 2000. 

 Eksterne lenker 



Kategori:Dramafilmer fra USA
Kategori:Filmer lagt til fengselsmiljø
Kategori:Filmer fra 1999
Kategori:Filmer basert på bøker
Kategori:Engelskspråklige filmer
Kategori:Filmer basert på verk av Stephen King

ja:グリーンマイル#映画